_:nf772f00b691f4ae4aded7de583141f09xb0
<http://schema.org/description>
"<p>Eesti-Austria kunstnikeduo Tiina Sööt ja Dorothea Zeyringer esitavad uuslavastust &quot;Other Mother&quot;</p>\n<p>Uurimisprotsessi käigus leitud tekstide põhjal on kunstnikud loonud kollektsiooni emadest, kes seavad oma vajadused esikohale; emadest, kes annavad liiga palju; emadest, kes emaks olemisest keelduvad; emadest, kes lähevad kosmosesse ja emadest, kes on sõna otseses mõttes sitast tehtud. Delikaatne ja vihane lavastus räägib julgelt teemadest nagu tasustamata hooletöö, reproduktiivne ebaõiglus, bioloogilised arusaamad ema-armastusest ja isade puudumine.</p>\n<p>Ajaloolistele sündmustele ja argistele olukordadele toetudes peegeldab Sööt/Zeyringer emadusega seotud reaalsuse erinevaid külgi. Mõni sobimatu ema on seda olude tõttu, teisi võiks nimetada koletisteks ja mõni ema lihtsalt pole kõige täiuslikum või kõige parem. Lavastuses keskendutakse n-ö Teistele emadele ehk naistele, kes kalduvad kõrvale emaduse tavapärastest normidest ja ootustest, sest neid peetakse liiga noorteks, liiga vanadeks, liiga seksikateks, liiga isetuteks, liiga seiklushimulisteks, liiga sõltumatuteks või liiga keerulisteks.</p>\n<p>Lavastus on ingliskeelne ja kestab 50 minutit.</p>\n<p>Sööt/Zeyringer on kunstnike duo, mis teeb koostööd alates 2012. aastast. Performatiivsetes teostes seovad kunstnikud omavahel kujutava kunsti, tantsu ja teatri. Etendustes ja videotes kombineeritakse liikumist ja rütmilisi poeetilisi struktuure. Oma loomingus püüavad kunstnikud peegeldada argitegemistes, keeles ja esemetes leiduvat vaimukust ja absurdi. Nad on esinenud muuhulgas brutis (Viin), Tanzquartieris (Viin), Sõltumatu Tantsu Laval (Tallinn), Schauspiel Kölnis (Köln), Kunstraum Niederoesterreichis (Viin) ja Bukaresti National Dance Centreis  (Bukarest). Nad on osalenud ImPulsTanz TURBO residentuuris, samuti on duo pälvinud Austria liidukantselei etenduskunstide auhinna ja Stockholm Fringe'i Young Stoffi auhinna.</p>\n<p>Lavastus on osa Tallinna feministliku foorumi programmist. Vaata lisa <a rel=\"nofollow noopener noreferrer\" target=\"_blank\" href=\"https://talff.feministeerium.ee\">https://talff.feministeerium.ee</a></p>\n<p>Esitajad, autorid: Tiina Sööt, Dorothea Zeyringer<br>Tehnikud Tallinna etendusel: Sebastian Talmar, Henry Kasch<br>Lavakujundus, kostüümid ja graafiline disain: Daniela Grabosch<br>Kunstiline nõu: Nora Jacobs, Claudia Lomoschitz<br>Eesti etenduste produtsent: Feministeerium, Rebeka Põldsam<br>Lavastust on toetanud Viini linna kultuuriosakond, Austria kunsti, kultuuri, ühiskonna ja spordi ministeerium, Eesti Kultuurkapital, Austria saatkond Tallinnas , Sotsiaalministeerium</p>\n<p>Kaasproduktsioon: brut Wien ja Sööt/Zeyringer</p>\n<p>Piletid eelmüügist 17/12€, kohapealt 20/15€.</p>\n"
<https://fienta.com/et/tiina-soot-dorothea-zeyringer-other-mother>